# Službeni list C 165A/20.

| | ISSN 1977-1088 |
| --- | --- |
| Službeni list
  Europske unije | C 165A |
| | |
| Hrvatsko izdanje | Informacije i objave | Svezak 58.20. svibnja 2015. |

ISSN 1977-1088

Službeni list

Europske unije

C 165A

Hrvatsko izdanje

Informacije i objave

Svezak 58.20. svibnja 2015.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2015/C 165A/01 | Glavna uprava za ljudske resurse i sigurnost — Oglas za slobodno radno mjesto direktora (razred AD 14) — Uprava za sigurnost (DG HR.DS), Bruxelles — (članak 29. stavak 2. Pravilnika o osoblju) — COM/2015/10359 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2015/C 165A/01

Glavna uprava za ljudske resurse i sigurnost — Oglas za slobodno radno mjesto direktora (razred AD 14) — Uprava za sigurnost (DG HR.DS), Bruxelles — (članak 29. stavak 2. Pravilnika o osoblju) — COM/2015/10359

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 20.5.2015 | HR | Službeni list Europske unije | CA 165/1 |
| --- | --- | --- | --- |

20.5.2015

HR

Službeni list Europske unije

CA 165/1

---

Glavna uprava za ljudske resurse i sigurnost

Oglas za slobodno radno mjesto direktora (razred AD 14)

Uprava za sigurnost (DG HR.DS), Bruxelles

(članak 29. stavak 2. Pravilnika o osoblju)

COM/2015/10359

(2015/C 165 A/01)

O nama

Komisijina Uprava za sigurnost dio je Glavne uprave za ljudske resurse i sigurnost i nadležna je za politiku unutarnje sigurnosti Komisije. Tom se politikom želi osigurati da su osoblje, imovina i informacije Komisije primjereno zaštićeni od svih vrsta sigurnosnih rizika gdje god Komisija obavlja svoje djelatnosti. Sigurnosna politika potpora je Komisiji u izvršavanju njezina mandata i ispunjavanju njezinih institucionalnih i pravnih obveza, uključujući dužnost skrbi za osoblje. Ona je isto tako važna za kontinuitet poslovanja. Naša je ambicija da u tom području u nadolazećim godinama održimo i povećamo kvalitetu radnog okruženja, istodobno jačajući učinkovitu zaštitu od novih prijetnji u razdoblju oskudice sredstava.

Kao odgovor na brzu globalizaciju i sve veću složenost sigurnosnih prijetnji Komisija uvodi širok spektar pojačanih sigurnosnih mjera kojima želi osigurati djelotvornu zaštitu osoblja, informacija i imovine u godinama koje dolaze.

Na visokoj funkciji, za koju se raspisuje ovaj natječaj, od kandidata se očekuje da odgovara na buduće izazove, dalje oblikuje i jača sigurnosnu politiku Komisije te osigura njezinu učinkovitu provedbu.

Opis radnog mjesta

Komisija raspisuje natječaj za radno mjesto direktora Uprave za sigurnost.

Uspješni kandidat bit će odgovoran za sigurnost i zaštitu Komisijina osoblja, imovine, aktivnosti i informacija na svim mjestima rada. U tom svojstvu, odabrana će osoba voditi i usmjeravati razvoj, provedbu i evaluaciju sigurnosne politike Komisije, učinkovito odgovarati na nove prijetnje u nastajanju, stvarati sinergije i uspostavljati djelotvornu suradnju s partnerima iz drugih europskih institucija i nacionalnih sigurnosnih službi.

Direktor za sigurnost na čelu je oko 200 članova osoblja podijeljenih u šest jedinica u Bruxellesu i Luxembourgu koji se bave vrlo širokim spektrom sigurnosnih pitanja kao što su fizička zaštita prostora Komisije, vođenje ugovora s Komisijinom zaštitarskom službom u Bruxellesu, provjeravanje sukladnosti sa sigurnosnim standardima u području IT-a i komunikacija te protuobavještajne i protuterorističke aktivnosti.

Osim toga, Uprava osigurava zaštitu članovima Komisije i važnim osobama u posjetu, službu za hitne intervencije 24 sata na dan, sigurnosne IT i tehničke savjete, sigurnosnu obuku za sve dijelove Komisije i istražnu službu. Kako bi ispunila te zadaće, Uprava usko surađuje sa službama vanjske sigurnosti u drugim institucijama EU-a, državama članicama i međunarodnim organizacijama.

Direktor za sigurnost vodi tim nadležan za „politiku za zaštitu na radu” u prostorima Komisije u Bruxellesu i Luxembourgu, što uključuje reviziju upravljačkih sustava za provedbu te politike i upravljanje povezanim programom obuke.

Direktor je odgovoran za godišnji proračun od oko 6 milijuna eura za sigurnosne djelatnosti i 40 milijuna eura za zaštitarsku službu u Bruxellesu. Uprava za sigurnost vodi oko 70 ugovora s privatnim poduzećima i godišnje objavljuje prosječno 12 velikih postupaka javne nabave.

Kako bi svoj posao obavljao učinkovito, direktor za sigurnost mora znati uspostaviti i održavati djelotvorne odnose s drugim sigurnosnim službama na nacionalnoj i međunarodnoj razini, kao i s ostalim sigurnosnim agencijama, te usko s njima surađivati, što uključuje obavješćivanje o sigurnosnim problemima i osiguravanje najviših sigurnosnih standarda. S gledišta upravljanja i vodstva na visokoj razini to je velik izazov.

Traženi profil

Odabrani kandidat bit će vrhunski i dinamičan stručnjak koji bi morao ispunjavati sljedeće kriterije odabira:

| — | dokazano iskustvo povezano s relevantnim aspektima sigurnosti, posebno u kontekstu Europske unije, uključujući dokazan uspjeh u upravljanju i vodstvu na visokom položaju u tom području, |
| --- | --- |

—

dokazano iskustvo povezano s relevantnim aspektima sigurnosti, posebno u kontekstu Europske unije, uključujući dokazan uspjeh u upravljanju i vodstvu na visokom položaju u tom području,

| — | razumijevanje cjelokupnog sigurnosnog konteksta i pitanja povezanih sa sigurnošću te razumijevanje onoga što je potrebno za djelotvornu provedbu, |
| --- | --- |

—

razumijevanje cjelokupnog sigurnosnog konteksta i pitanja povezanih sa sigurnošću te razumijevanje onoga što je potrebno za djelotvornu provedbu,

| — | razumijevanje regulatornih aspekata i aspekata politike relevantnih za sigurnost te iskustvo u vodstvu u tom području, |
| --- | --- |

—

razumijevanje regulatornih aspekata i aspekata politike relevantnih za sigurnost te iskustvo u vodstvu u tom području,

| — | temeljito razumijevanje institucija EU-a te njihova načina funkcioniranja i interakcije te politika i međunarodnih aktivnosti EU-a koje su relevantne za djelatnosti Uprave, |
| --- | --- |

—

temeljito razumijevanje institucija EU-a te njihova načina funkcioniranja i interakcije te politika i međunarodnih aktivnosti EU-a koje su relevantne za djelatnosti Uprave,

| — | sposobnost uspostave i održavanja djelotvornih i autoritativnih odnosa i suradnje u području sigurnosti s institucijama EU-a te međunarodnim, nacionalnim i lokalnim tijelima, međunarodnim organizacijama na primjerenim i najvišim razinama, |
| --- | --- |

—

sposobnost uspostave i održavanja djelotvornih i autoritativnih odnosa i suradnje u području sigurnosti s institucijama EU-a te međunarodnim, nacionalnim i lokalnim tijelima, međunarodnim organizacijama na primjerenim i najvišim razinama,

| — | iskustvo u upravljanju proračunom te financijskim i ljudskim resursima stečeno u nacionalnom, europskom i/ili međunarodnom kontekstu, |
| --- | --- |

—

iskustvo u upravljanju proračunom te financijskim i ljudskim resursima stečeno u nacionalnom, europskom i/ili međunarodnom kontekstu,

| — | sposobnost prenošenja jasne strateške vizije o ulozi i budućnosti Uprave, |
| --- | --- |

—

sposobnost prenošenja jasne strateške vizije o ulozi i budućnosti Uprave,

| — | sposobnost vođenja i motiviranja velikog tima u europskom, višekulturnom i višejezičnom okruženju, |
| --- | --- |

—

sposobnost vođenja i motiviranja velikog tima u europskom, višekulturnom i višejezičnom okruženju,

| — | izvrsne komunikacijske vještine u pismu i govoru, sposobnost učinkovite i uvjerljive interakcije s javnošću te s unutarnjim i vanjskim dionicima. |
| --- | --- |

—

izvrsne komunikacijske vještine u pismu i govoru, sposobnost učinkovite i uvjerljive interakcije s javnošću te s unutarnjim i vanjskim dionicima.

Odabrani kandidat trebao bi imati valjani certifikat o sigurnosnoj provjeri (TOP SECRET) koji je izdalo nacionalno sigurnosno tijelo njegove države članice ili ispunjavati uvjete za njegovo dobivanje (Uvjerenje o sigurnosnoj provjeri osobe administrativna je odluka koja se izdaje nakon sigurnosne provjere koju provodi nacionalno sigurnosno tijelo čijoj nadležnosti pripada osoba, u skladu s primjenjivim nacionalnim sigurnosnim zakonima i propisima, a kojom se potvrđuje da se osobi može odobriti pristup klasificiranim informacijama do određene razine. Napominjemo da se postupak potreban za dobivanje uvjerenja o sigurnosnoj provjeri može pokrenuti isključivo na zahtjev poslodavca, a ne kandidata osobno.).

Imenovanje na radno mjesto valjano je samo uz uvjet da je odabrani kandidat dobio valjani certifikat o sigurnosnoj provjeri.

Kriteriji prihvatljivosti

Kako bi bili uključeni u postupak odabira, do isteka roka prijave kandidati moraju ispunjavati sljedeće formalne kriterije prihvatljivosti:

| 1. | državljanstvo: državljanstvo države članice Europske unije; |
| --- | --- |

1.

državljanstvo: državljanstvo države članice Europske unije;

| 2. | sveučilišna diploma: kandidati moraju imati:






  i. | stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; |
| --- | --- | --- |

2.

sveučilišna diploma: kandidati moraju imati:

i.

stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine;

| ii. | ili stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to jednogodišnje profesionalno iskustvo ne ubraja se u profesionalno iskustvo stečeno nakon završetka studija koje se traži u nastavku); |
| --- | --- |

ii.

ili stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to jednogodišnje profesionalno iskustvo ne ubraja se u profesionalno iskustvo stečeno nakon završetka studija koje se traži u nastavku);

| 3. | profesionalno iskustvo: kandidati moraju imati najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja;

  iskustvo u rukovođenju: najmanje pet godina od navedenog profesionalnog iskustva mora biti iskustvo rukovoditelja visoke razine (1) izravno povezano s područjem relevantnim za ovo radno mjesto; |
| --- | --- |

3.

profesionalno iskustvo: kandidati moraju imati najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja;

iskustvo u rukovođenju: najmanje pet godina od navedenog profesionalnog iskustva mora biti iskustvo rukovoditelja visoke razine (1) izravno povezano s područjem relevantnim za ovo radno mjesto;

| 4. | jezici: kandidati moraju imati temeljito znanje jednog od službenih jezika Europske unije (2) i zadovoljavajuće znanje još jednog od tih službenih jezika; |
| --- | --- |

4.

jezici: kandidati moraju imati temeljito znanje jednog od službenih jezika Europske unije (2) i zadovoljavajuće znanje još jednog od tih službenih jezika;

| 5. | dobna granica: kandidati moraju biti mlađi od dobi za redovno umirovljenje, za koju je za dužnosnike Europske unije utvrđeno da nastupa zadnjeg dana u mjesecu u kojem osoba navršava 66 godina (vidjeti čl. 52. t. (a) Pravilnika o osoblju). |
| --- | --- |

5.

dobna granica: kandidati moraju biti mlađi od dobi za redovno umirovljenje, za koju je za dužnosnike Europske unije utvrđeno da nastupa zadnjeg dana u mjesecu u kojem osoba navršava 66 godina (vidjeti čl. 52. t. (a) Pravilnika o osoblju).

Neovisnost i izjava o sukobu interesa

Prije preuzimanja dužnosti kandidati moraju potpisati izjavu kojom se obvezuju da će djelovati neovisno u javnom interesu i izjavu o svim interesima za koje bi se moglo smatrati da su u sukobu s njihovom neovisnošću.

Imenovanje i uvjeti zapošljavanja

Europska komisija odabrat će i imenovati direktora u skladu sa svojim postupkom odabira i zapošljavanja (vidjeti i Pregledni dokument o politici zapošljavanja viših dužnosnika (3)). U okviru postupka odabira kandidati koje je na intervju pozvao Komisijin savjetodavni odbor za imenovanja morat će prethodno sudjelovati u testiranju koje organiziraju vanjski konzultanti u centru za procjenu kandidata.

Postupak odabira, zbog funkcionalnih razloga te kako bi ga se u interesu kandidata i institucija završilo što je prije moguće, provest će se samo na engleskom i/ili francuskom jeziku (4).

Plaće i uvjeti zaposlenja utvrđeni su Pravilnikom o osoblju za dužnosnike Europske unije razreda AD 14. U skladu s Pravilnikom o osoblju svaki novi član osoblja mora uspješno odraditi probni rad u trajanju od devet mjeseci.

Mjesto rada direktora jest Bruxelles.

Jednake mogućnosti

Europska unija primjenjuje politiku jednakih mogućnosti.

Postupak prijave

Prije podnošenja prijave kandidati moraju provjeriti ispunjavaju li sve uvjete koji se odnose na kriterije prihvatljivosti, a posebno one koji se odnose na tražene akademske kvalifikacije i profesionalno iskustvo. Neispunjavanje bilo kojeg od tih uvjeta dovodi do automatskog isključivanja kandidata iz postupka odabira.

Ako se žele prijaviti, kandidati to moraju učiniti internetom na web-mjestu:

https://ec.europa.eu/dgs/human-resources/seniormanagementvacancies/

i slijediti ondje dostupne upute koje se odnose na različite faze postupka.

Kandidati moraju imati važeću adresu e-pošte. Ta se adresa upotrebljava za identifikaciju njihove registracije i slanje obavijesti o ishodu postupka odabira. Stoga su kandidati dužni obavijestiti Komisiju o svakoj promjeni adrese e-pošte.

Kako bi dovršili postupak prijave, kandidati moraju učitati svoj životopis u PDF formatu te u elektronički obrazac prijave unijeti motivacijsko pismo (najviše 8  000 znakova). Životopis i pismo moraju biti napisani na engleskom, francuskom ili njemačkom jeziku.

Po završetku postupka elektroničke prijave na zaslonu će se prikazati referentni broj prijave koji se mora zapisati i sačuvati. Taj referentni broj kandidati moraju navesti u svoj korespondenciji koja se odnosi na njihovu prijavu.

Postupak registracije prijave završen je tek kada kandidat dobije registracijski broj. Time se ujedno potvrđuje da su uneseni podaci registrirani.

Ako kandidat ne dobije registracijski broj, njegova prijava nije registrirana!

Kandidati ne mogu pratiti postupak obrade svoje prijave na internetu. Glavna uprava koja zapošljava izravno će obavješćivati kandidate o statusu njihove prijave.

Ako se kandidat zbog invalidnosti ne može prijaviti internetom, svoju prijavu (životopis i motivacijsko pismo) može poslati u papirnatom obliku preporučenom poštom na sljedeću adresu:

  European Commission, Directorate-General for Human Resources and Security, Unit for Executive Staff and CCA Secretariat, COM/2015/10359, SC11 8/59, 1049 Bruxelles/Brussel, BELGIQUE/BELGIË

  , uz jasno navedenu sljedeću napomenu:

  Vacancy for a Director function in DG.HR.DS, COM/2015/10359

  , s time da datum poštanskog pečata ne smije biti kasniji od dana isteka roka za podnošenje prijave. Sva daljnja komunikacija između kandidata i Komisije odvijat će se poštom. Kandidati s invalidnošću uz životopis i motivacijsko pismo moraju priložiti potvrdu o invalidnosti koju je izdalo ovlašteno tijelo. Na posebnom listu papira moraju navesti sve posebne uvjete koji im se trebaju osigurati kako bi im se olakšalo sudjelovanje u postupku odabira.

Ako su im potrebne dodatne informacije i/ili u slučaju tehničkih poteškoća, kandidati se mogu obratiti e-poštom na adresu:

HR-A2-MANAGEMENT-ONLINE@ec.europa.eu

Rok za prijavu

Rok za prijavu jest 18. lipnja 2015. u 12 sati (podne) prema briselskom vremenu nakon čega elektronička prijava više neće biti moguća.

Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana roka jer zbog povećanog prometa na internetu ili mogućih problema s internetskom vezom može doći do nenadanog prekida postupka, pa će ga morati ponoviti. Nakon isteka roka za podnošenje prijava unos podataka u elektronički obrazac više nije moguć. Zakašnjele prijave ne prihvaćamo.

Važna informacija za kandidate

Kandidate podsjećamo da je rad odborâ za odabir tajan. Izravan ili neizravan kontakt s njihovim članovima zabranjen je kandidatima i svakoj drugoj osobi koja to čini u ime kandidata.

Zaštita osobnih podataka

Europska komisija jamči da se osobni podaci kandidata obrađuju na način određen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima EU-a i o slobodnom kretanju takvih podataka (5).

---

(1)  U svojem životopisu kandidat za pet godina rukovoditeljskog iskustva na visokoj razini mora navesti sljedeće: 1. naziv i dužnosti koje je obavljao na rukovoditeljskom položaju, 2. broj podređenih članova osoblja, 3. sredstva kojima je upravljao i 4. broj hijerarhijskih razina iznad i ispod njegove te broj rukovoditelja njegove razine.

(2)  http://ec.europa.eu/languages/policy/linguistic-diversity/official-languages-eu_hr.htm

(3)  http://ec.europa.eu/civil_service/docs/official_policy_en.pdf

(4)  Odbor za odabir pobrinut će se da izvorni govornici tih jezika nemaju neprimjerenu prednost.

(5)  SL L 8, 12.1.2001., str. 1.

---